section_heading: Prsten Marvola Gaunta/Kamen uskrsnuća
paragraph_text: Prsten Marvola Gaunta, koji je Dumbledore pronašao skrivenog u ruševinama kuće Gauntovih. Iz događaja u Voldemortovu djetinjstvu i životu može se zaključiti da je prsten uzeo svom ujaku Morfinu, i zatim ga je nosio u Hogwartsu (to vidimo u situ sjećanja, u Slughornovu sjećanju). Dumbledore je ovaj horkruks uništio za vrijeme ljeta prije početka Harryjeve šeste godine u Hogwartsu. Prije tog pothvata, Dumbledore je ozbiljno ozlijeđen jer je prsten nepromišljeno stavio na ruku, te mu je ruka postala crna i izgorena zbog strašne kletve kojom je prsten zaštićen. Prsten, sada s napuknutim crnim kamenom po sredini, nalazi se u Dumbledoreovu uredu.